
Учебното помагало Интерактивни методи в обучението no дисциплината „Лите- 
ратура за деца и юноши“ с автор доц. д-р Мира Душкова е замислено с подчертано 
практико-приложна цел: то предлага модели за семинарни упражнения към дисци- 
плината Литература за деца и юноши, насочени към провокиране на изследовател- 
ските и творческите импулси на студентите при усвояването й. Ето защо изданието 
би трябвало да се огледа и прецени от две основни страни: методико-педагогическа 
и теоретико-литературна. 

Предложените интерактивни методи за провеждане на семинарни упражнения 
залагат на нови форми на обучение, напълно синхронизирани с актуалната учебна 
програма на дисциплината. Без да са последна новост в областта на бизнеса, факте, че 
в сферата на хуманитаристиката в България те почти не са прилагани, а тъкмо спрямо 
литературата за деца и юноши (както и спрямо която и да e литературна дисциплина), 
доколкото ми е известно - никак. Включените теоретични постановки, методически 
указания, задачи и материали за прилагането им, както и задачите за самоподготовка, 
разделени на литературно-критическо и творческо писане, са не само в съответствие 
със съвременните концепции за обучение, но и слитературната теория - още едно до- 


казателство, че за да си добър методик в дадена дисциплина, първо трябва да си добър 

специалист и, разбира ce, да имаш неизчерпаема енергия. Мира Душкова въплъщава 
и трите характеристики. 

В сравнително кратък обем (121 стр.) са разработени шест съвременни метода 
за семинарни занятия и тяхното приложение: Световно кафене, Мисловна карта, 
Кръгла маса, Панелна дискусия, Игра, Игра плюс елементи на лингвистичен анализ, 
обвързани със съответни конкретни теми, готови да бъдат приложени в практиката на 
лекторите по дисциплината Литература за деца и юноши. Намирам за много ценно 
предварителното проиграване на учебното пособие - по-голямата част от методите са 
апробирани в периода 2011-2020 г. от авторката му, което неминуемо повишава прак- 
тическата им стойност и доверието да бъдат веднага изпробвани в преподавателската 
практика на нейните колеги в Русенския университет Ангел Кънчев и в останалите 
вузове в страната. Краткия обем приемам за абсолютно достойнство, тъй като той 
конкретно, стегнато, точно, понятно (с добавени речници на използваните термини 
и на остарелите и архаични думи в текстовете), компетентно и оригинално предлага 
готови уроци, които без редактиране могат да се включат в употреба. Разработени са 
така, че преподавателят и студентите веднага да се ориентират в ролите си, да заемат, 
така да се каже, местата си и да започнат. 

Всеки метод се въвежда по една и съща схема: теоретична разработка, техноло- 
гия на провеждане, материал за семинарното упражнение, материали в помощ на пре- 
подавателя, литература върху метода и материалите. Представянето и прилагането 
на информацията цели гъвкавост и поддържане на режим отворени възможности 
за участниците в процеса. 

В изданието се долавя целенасочено търсено съответствие между учебната тема 
и предложения метод. Например за темата Как се прави нонсенсово стихотворение 
напълно адекватно е избран методът Игра, доколкото нонсенсът в литературата за 
деца е също (словесна) игра; за темата Характер и проявления на героите в „Пати- 
ланско царство“ на Ран Босилек u 6 „Макс и Мориц“ на Вилхемл Буш е избран методът 
Панелна дискусия, предоставяща възможност да се дискутират сходствата и различи- 
ята между двете произведения. 

Стойността на предложените методи се измерва не само с методическата им 
иновативност, но и с ценностите, които развиват: от образователните ще подчер- 
тая развиването на учебни умения и навици (анализ, синтез, критическо мислене) 
и особено работа с текста, която няма как да се постигне в лекционните часове; от 
развиващите ще посоча креативността, както и способността за формулиране на тези, 
уменията за работа в екип и съавторство; от дидактичната - развиването на толерант- 


ност към чуждите идеи и към гледните точки на другите в процеса на обсъждане. 

Последната намирам за особено важна и насочена директно кьм липсите Ha днеш- 
ното общество. 

Във всички методи се провижда играта като техен знаменател: например в Све- 
товно кафене участниците са наречени пътешественици, които сменят местата си 
и съответно проблема, върху който разсъждават. На всяко ново място ги посреща 
домакин, който ги запознава с вече обсъденото. Тук откривам пълно съответствие 
с нагласите на днешния млад човек, когото можем да наречем играещ човек. Пре- 
поръчаната неформална атмосфера за провеждането на семинарните упражнения 
допълнително стимулира влизането в играта и пробуждането на познавателен ен- 
тусиазъм и интерес. 

Някои от избраните теми за дискутиране имат повече от литературна стой- 
ност, като темата Трябва ли родителите да спрат да четат приказки на децата 
си?, или Как тази информация помага в живота на съвременния човек? - още един 
аргумент за адекватността на учебното пособие спрямо духа на съвремието ни. 

Учебното помагало на Мира Душкова е с високо литературоведско и методи- 
ческо равнище и гарантира използването му както във вузовете, така и в препода- 
вателската практика на учителите по литература в прогимназиален и гимназиален 
етап. То е ценно и с продуктивните идеи, свързани с разработката на теми от учебния 


план по литература, и с иновативната методика. 

